Návrh

ZMLUVA O ZABEZPEČENÍ  PRIAMYCH PRENOSOV ZO ZASADNUTÍ MESTSKÉHO ZASTUPITEĹSTVA 
uzatvorená podľa ustanovenia § 269 ods. 2  Obchodného zákonníka 

Článok I.
Zmluvné strany

1.1. Objednávateľ : 		Mesto Dunajská Streda
Zastúpený : 			JUDr. Hájos Zoltán  - primátor mesta
Sídlo: 				Hlavná 50/16
IČO:				 00305383
DIČ: 				2021129968
Bankové spojenie : 	 	BIC: 	CEKOSKBX
				IBAN:	SK17 7500 0000 0003 0281 2303 
(ďalej len „objednávateľ“)

1.2. Poskytovateľ : 
Zastúpený: 
Sídlo: 
IČO : 
IČ DPH:
Bankové spojenie : 	BIC:
			IBAN:
Zapísaný v registri:
(ďalej len „poskytovateľ“)

Článok II.
Predmet zmluvy

Predmetom tejto zmluvy je 
a) záväzok poskytovateľa zabezpečiť pre objednávateľa priame prenosy v maďarskom a v slovenskom jazyku zo zasadnutí mestského zastupiteľstva mesta Dunajská Streda (ďalej len ako „MsZ“), ich sprístupnenie na adrese www.dunstreda.sk/priamy-prenos, následná editácia a archivácia záznamov a ich zverejnenie na portáli www.zastupitelstvo.sk. Materiál publikovaný na portáli www.zastupitelstvo.sk musí byť editovaný podľa jednotlivých prerokovaných bodov zasadnutia. Hypertextové odkazy na jednotlivé materiály publikované na portáli musia byť zverejnené aj na stránke mesta.
Parametre:
Výstup zvuku (z audio mix pultu): linkový asymetrický 6,3 mm Jack
Rozlíšenie nahrávky: do 520x 390 pixel
Rýchlosť prenosu dát: do 1Mbps
b) záväzok objednávateľa zaplatiť poskytovateľovi za riadne poskytnuté služby špecifikované v bode a) cenu podľa Čl. III

Článok III.
Cena a platobné podmienky

3.1. Cena za predmet zmluvy je stanovená dohodou zmluvných strán v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z o cenách v znení neskorších predpisov. Cena predmetu tejto zmluvy je za predmet zmluvy špecifikovaný v Čl. II písm. a) tejto zmluvy za 1 zasadnutie MsZ:  
			Cena bez DPH........................
			DPH..................................
			Cena s DPH (konečná cena) .............. .   (slovom: ................ eur).   
3.2. Objednávateľ neposkytne preddavok.
3.3. Poskytovateľ vystaví faktúru po každom zasadnutí MsZ, z ktorého vyhotovil záznam. 
3.4. Splatnosť jednotlivých faktúr je 30 dní odo dňa doručenia riadne vystavenej faktúry objednávateľovi.
3.5. Daňový doklad – faktúra musí obsahovať všetky náležitosti v súlade so zákonom NR SR č. 222/2004 Z.z. o dani z pridanej hodnoty v znení neskorších predpisov.
3.6. Úhrada jednotlivých faktúr bude realizovaná výhradne bezhotovostným spôsobom t.j. prevodom z účtu objednávateľa na účet poskytovateľa.

Článok IV.
Miesto plnenia

4.1. Záznamy sa vyhotovujú na Mestskom úrade v  Dunajskej Strede, Hlavná 50/16, 929 01 Dunajská Streda.
4.2. Priamy prenos bude zverejnený na adrese www.dunstreda.sk/priamy-prenos.
4.3. Záznam po editácii poskytovateľom  bude publikovaný na portáli www.zastupitelstvo.sk 

Článok V.
Práva a povinnosti zmluvných strán

5.1. Poskytovateľ je povinný:
	a) plniť predmet zmluvy riadne a včas, v súlade s ustanoveniami tejto zmluvy,
	b) všetky úkony špecifikované v Čl. II tejto zmluvy zabezpečiť pre slovenskú verziu 	záznamu
	c) zabezpečiť všetky potrebné technické zariadenia na nahratie a následnú editáciu 	záznamu (kamera, mikrofón, atď.)
5.2. Objednávateľ je povinný:
	a) poskytnúť poskytovateľovi nezáväzný harmonogram zasadnutí MsZ
	b) informovať poskytovateľa o každej zmene harmonogramu zasadnutí MsZ a o čase 	a mieste zasadnutia MsZ mimo harmonogramu minimálne 24 hod. pred 	jeho 	konaním a to telefonicky alebo elektronickými prostriedkami (e-mailom), 
	kontaktná osoba 
	zo strany objednávateľa: Ing. Júlia Bubniaková, e-mail: 	julia.bubniakova@dunstreda.sk, mobil: +421 918/607 350
	zo strany poskytovateľa: .................., e-mail:...........mobil:...............
	c) zabezpečiť tlmočníka (jazyky: slovenský a maďarský)
	d) zabezpečiť pre poskytovateľa prístup do siete internet
	e) zabezpečiť prenos audiozáznamu tlmočníka do technického zariadenia 	poskytovateľa.

Článok VI.
Zodpovednosť za škodu a sankcie

6.1. Ak jedna zo zmluvných strán spôsobí akúkoľvek škodu druhej zmluvnej strane vo vzťahu k tejto zmluve, zodpovednosť za škodu sa bude spravovať ustanoveniami § 373 a nasl.  Obchodného zákonníka.
6.2. V prípade, ak poskytovateľ nevyhotoví záznam zo zasadnutia MsZ z dôvodov zavinených poskytovateľom, je povinný uhradiť objednávateľovi  zmluvnú pokutu vo výške 50 % z ceny nedodaného predmetu plnenia. 
6.3. V prípade, že objednávateľ je v omeškaní s úhradou faktúry  podľa bodu 3.5 zmluvy, dodávateľ je oprávnený požadovať zmluvnú pokutu vo výške 0,5 % z nezaplatenej ceny za každý aj začatý  deň omeškania.   

Článok VII.
Trvanie a zánik zmluvného vzťahu

7.1. Táto zmluva sa uzatvára na dobu určitú a to na 48 mesiacov počnúc dňom nadobudnutia účinnosti tejto zmluvy.
7.2. Zmluva je platná dňom jej podpisu oprávnenými zástupcami oboch zmluvných strán.
7.3. Táto zmluva zaniká:
a) uplynutím lehoty uvedenej v bode 7.1
b) písomnou dohodou zmluvných strán
c) písomnou výpoveďou bez uvedenia dôvodu s výpovednou lehotou jeden mesiac, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.
7.4. Plnenia realizované k poslednému dňu výpovede sa vyúčtujú podľa zmluvných cien v preukázateľnom rozsahu.

Článok VIII.
Záverečné ustanovenia

8.1. Zmluvné strany sa dohodli, že v otázkach Zmluvou výslovne neupravených sa právne vzťahy medzi nimi budú riadiť ustanoveniami Obchodného zákonníka. 
8.2. Zmeny a doplnky tejto Zmluvy je možno vykonávať na základe dohody zmluvných strán iba formou písomných dodatkov k tejto Zmluve. K návrhu dodatkov tejto Zmluvy sa strany zaväzujú vyjadriť v lehote 10 dní odo dňa ich doručenia.
8.3. Zmluvné strany sa zaväzujú riešiť prípadné spory, vyplývajúce z tejto zmluvy, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu v Slovenskej republike.
8.4. . Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou a nadobúda účinnosť dňom nasledujúcim po dni jej zverejnenia. 
8.5. Zmluva je vyhotovená vo dvoch rovnopisoch, z ktorých objednávateľ aj poskytovateľ obdrží jeden rovnopis.
8.6. Zmluvné strany vyhlasujú, že obsah Zmluvy je im dostatočne určitý a zrozumiteľný, je prejavom ich slobodnej a vážnej vôle, Zmluvu si prečítali, oboznámili sa s jej obsahom a na znak súhlasu ju vlastnoručne podpísali.

V Dunajskej Strede, dňa .....................			V ........................., dňa 

Za objednávateľa: 						        Za poskytovateľa:

JUDr. Zoltán Hájos						        meno, priezvisko a funkcia primátor mesta    						            štatutárneho zástupcu